Мэлыд псори
КъакIуэ, къакIуэ, ИлъэсыщIэ,
НасыпыщIэ къытхуэзыхь.
Ди утыкум щыщIэращIэу
Дэ уэ ёлкэ пхуэдухуащ.
ЗэщIэпщIыпщIэу, гъэщIэгъуэну
Щыгъэ цIухэр кIэрытщIащ.
Аддэ ищхьэм зэщIэлыдэу
Вагъуэ плъыжьхэр пыгъэнащ.
Мэлыд псори щхъуэкIэплъыкIэу,
Ди гуфIэгъуэм зиIэтащ.
Матэм изу саугъэтхэр
Ди Уэс Дадэм къытхуихьащ.
ЩоджэнцIыкIу Iэдэм,
Къэбэрдей-Балъкъэрым
и цIыхубэ усакIуэ.
